section_heading: Povijest
paragraph_text: Babol je u početku bio malo trgovačko mjesto o čemu svjedoči i njegovo staro ime Barforuš (dosl. [mjesto] prodaje tereta) koje je nosio do 1927. godine. Ipak, mjesto je ostalo tek malenim selom sve do kadžarskog razdoblja (18. − 20. st.). Talijanski putopisac P. Della Valle opisao ga je 1627. običnim selom. Ubrzani razvoj Barforuša počeo je krajem 18. odnosno ranog 19. stoljeća zbog rasta populacije na širem kaspijskom području i dobrih komercijalnih veza s Ruskim Carstvom (krajem 19. stoljeća Rusija je ovdje imala komercijalni konzulat).